मडगांव : सांवरकट्टो-कुंकळ्ळेच्या श्री लक्ष्मी मंदिरांत, फाल्यां, आयतारा, 10 जुलयाक आषाढी एकादशी निमत्तान 24 वरांचो अखंड भजनी सप्ता मनयतले.
 10 जुलयाक दनपरां 12 वरांचेर सुरू जावपी हो अखंड भजनी सप्ता 11 जुलयाक दनपरां 12 वरांचेर सोंपतलो.
 त्या निमतान मंदिर समितीन 10 जुलयाक रातच्या 8 वरांचेर गोंयचे नामनेचे तबलापटू आनी संगीतकार यतीन तळावलीकार आनी नामनेची गायिका गौतमी हेदे बांबोळकार हांची अंतर्नाद क्रिएशन्सनान निर्मिती केल्ली 'हरी तेथेची भेटला' ही कोंकणी आनी मराठी भक्तीसंगीत कार्यावळ आयोजीत केल्या.
 हे कार्यावळीतलीं सगलीं गितां गोंयकार गीतकार नंदन हेगडे देसाय, दामोदर (दामू) नायक, सुमंत देसाय हांचीं आसात. तीं यतीन तळावलीकार हांणी संगीतबद्ध केल्ले ध्वनीफितींतलीं आसात.
 धनराज मडकयकार (हार्मोनियम), सुरजीत थळी (तबला), अवधुत च्यारी (पखवाज), प्रा. तारानाथ होळेगद्दे (तालवाद्य) साथसंगत करतले. ध्वनीसंकलन रुद्रेश फोंडेंकार हांचें आसा. हे पुराय कार्यावळीचें सुत्रसंचालन प्रा. अनंत अग्नी करतले. आषाढी एकादशी निमत्तान आयोजीत केल्ले हे कार्यावळीचो सगल्या विठ्ठल भक्तांनी आनी रसिकांनी आस्वाद घेवचो अशें श्री लक्ष्मी मंदिर ट्रस्ट समितीन आवाहन केलां.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 